Խոակին Կորտես

Խոակին Կորտես (, իրական անունը Խոակին Պեդռախա Ռեյես, ), ֆլամենկոյի պարող, խորեոգրաֆ, դերասան։ 2006 թվականից Եվրոպական միությունում գնչուների դեսպան։ Հայտնի է նաև նրանով, որ դեմ է Gypsy բառի արգելքին, որը նշում է գնչուներին. դրա փոխարեն առաջարկում է աշխատել այդ բառի կերպարի բարելավման համար։ Գնչուական հիմնադրամի ստեղծողը Իսպանիայում։

Պատկանում է արտիստիկ գնչուական Ռեյեսների տոհմին։

Կենսագրություն 
Խոակին Կորտեսը ծնվել է Կորդովե իսպանական գնչուական ընտանիքում։ Նրա հայրը հյուսիսաֆրիկական գնչու-կալեներից էր, ովքեր իսպանական գնչուների մոտ ունեն «մավրներ» մականունը, իսկ մորական կողմից հին նախնիները քոչել են Ռուսաստանից։

Խոակինի մորեղբայրը՝ Քրիստոբալ Ռեյեսը բայլաոր էր՝ ֆլամենկո պարող, և 12 տարեկանում նրա ազդեցության տակ Խոակինը սկսել է պարով զբաղվել։ Այդ նույն ժամանակ նրա մայրը Մադրիդում աշխատանք է գտնում։ Մադրիդ տեղափոխվել են 1981 թվականին։

15 տարեկանում նա ընդունվում է Իսպանիայի ազգային բալետի խմբակ ()։ 18 տարեկանում դառնում է մենակատար և այդ ելույթ ունենում խմբակի համերգների ժամանակ։ Ավելի ուշ, 1988 թվականին լքելով բալետի ազգային խմբակը, Կորտեսը աշխատում էր այնպիսի վարպետների հետ, ինչպեսիք են Մայա Պլիսեցկայան, Պետեր Շմալֆուսը և Սիլվի Գիլլեմը։

1992 թվականին Կորտեսը ստեղծում է «Խոակին Կորտեսի ֆլամենկո բալետ»-ի ընկերությունը (): Այդ նույն թվականին նա շոուի է դնում Cibayí-ին, որի հետ ընկերությունը ելույթ էր ունենում Ֆրանսիայում, Ճապոնիայում, Իտալիայում, Վենեսուելայում  և ԱՄՆ-ում։ 1995 թվականին Կորտեսը դրեց իր երկրորդ շոուն՝ Pasión Gitana  («Ցիգանական կիրք»). այդ նույն թվականին նա իր նորամուտն է կատարում կինոյում, նկարահանվելով ռեժիսոր Պեդրո Ալմոդովարի «Իմ գաղտնիքի ծաղիկը» ֆիլմում։

1999 թվականին ՅՈՒՆԵՍԿՈ-ն Խոակին Կորտեսին է տալիս «ՅՈՒՆԵՍԿՈ-յի խաղաղության անվան արտիստ»։

2000 թվականին Կորտեսը կազմակերպում է «Stop Antigypsyism» ընկերությունը («Վերջ հակագնչուականությանը»), իսկ 2006 թվականի վերջում նա Եվրոպական խորհրդարանի որոշումով դարձավ գնչուների երկրորդ դեսպանը Եվրոպական միությունում։ Այդ դեպքում նա պետք է ներկայացնի Եվրոխորհրդարանին այն 10 միլիոն ցիգանների պահանջները, որոնք ապրում են Եվրոպական Միության տարածքում։

2001, 2004 և 2007 թվականներին Ռուսաստան այցելելով ներկայացրել է իր շոուերը։

2008 թվականի սեպտեմբերի 30-ին Մոսկվայում՝ Կրեմլի պետական պալատում, տեղի է ունեցել Խոակին Կորտեսի համերգը։

2015 թվականի ապրիլի 6-ին կրկին հանդես է եկել Մոսկվայի «Կրոկուս Սիթի Հոլլ» բեմի վրա, որտեղ նա ներկայացրել է իր նոր շոուն՝ Gitano («Գնչու»)։ «Metro Մոսկվա» թերթի ներկայացուցչի այն հարցին, թե ինչ է նրա համար պարը, Խոակինը պատասխանել է․ «Դա ապրելու, զգալու և աշխարհի հետ շփվելու միջոց է»։

Կորտեսի բեմականացրած շոուերի ցանկը 
Խոակին Կորտեսը ներկայացել է որպես պարային շոուերի բեմադրող (փակագծերում ներկայացված են պրեմիերաների թվականները)։
 Cibayí (1992)
 Pasión Gitana / Gipsy Passion (1995)
 Soul (1999)
 Live (2001)
 Amor y Odio (2004)
 Mi Soledad (2005)
 Calé (2009)
 Gitano (2014)

Ֆիլմագրություն 
 Իմ կյանքի ծաղիկը (1995, մելոդրամա) — Ամտոնիո
 Ֆլամենկո (1995, վավերագրական) — իրեն է խաղում «Ֆարրուկա» սերիայում
 Գնչու (2000) — Անդրես Էրեդիյա
 Վանիլ և շոկոլադ (2004, կատակերգություն, մելոդրամա) — Կառլոս

Հետաքրքիր փաստեր  
 Կորտեսի սիրելի կուտյուրն է Ջորջիո Արմանին է։
 Սպորտի սիրելի ձևերն են՝ ավտոմրցարշավներ, լող և ֆուտբոլ։
 Elle թերթը պարողին ընդգրկել է աշխարհի ամենասեքսուալ տղամարդկանց ցանկում։
 Պարողը ցիգան–կալեներին համարում է իսպանական արվեստի բանագնացները

Տես նաև 
 Գնչուներ
 Ֆլամենկո

Ծանոթագրություններ

Արտաքին հղումներ 
 Պաշտոնական կայք էջ 
 

Իսպանացի խորեոգրաֆներ
Գնչուներ